Rikunarita-ORG/Wikinium huggingface dataset:
# Metacritic

| Metacritic |
| --- |
|  |
| საიტი |
Metacritic.com |
| კომერციულობა |
კი |
| საიტის ტიპი |
მიმოხილვების აგრეგატორი |
| რეგისტრაცია |
უფასო / გამოწერა |
| მფლობელი |
CBS Interactive (CBS Corporation) |
| გაეშვა |
1999 წლის იანვარი |
| Alexa-ს რეიტინგი |  1,505 (ივლისი, 2016) |
| ამჟამინდელი სტატუსი |
აქტიური |

**Metacritic** — ინგლისურენოვანი საიტი, რომელიც აგროვებს მუსიკალური ალბომების, თამაშების, ფილმების, ტელეგადაცემების, DVD-ების და, წინათ, წიგნების მიმოხილვებს. თითოეული პროდუქტისთვის გამოითვლება საშუალო რიცხობრივი ნიშანი ყველა გამოქვეყნებული მიმოხილვიდან. ის დააარსეს ჯეისონ დიეტზმა, მარკ დოილმა და ჯული დოილ რობერტსმა. ყოველი მიმოხილვის ნაწყვეტი მიწოდებულია წყაროს ბმულთან ერთად. სამი ფერის კოდი — მწვანე, ყვითელი და წითელი — ერთგვარად აჯამებს კრიტიკოსის რეკომენდაციას, გვიქმნის წარმოდგენას პროდუქტის საერთო მიმზიდველობის შესახებ რეცენზენტებს და, უფრო ნაკლებად, საზოგადოებას შორის.

Metacritic-ის შეფასების მეთოდის მიხედვით საშუალო რეიტინგის გამოთვლამდე ყოველი მიმოხილვა გადაიყვანება პროცენტულ დამოკიდებულებაში, რომელსაც საიტი, წყარო ირჩევს თვითონ. მიმოხილვის „წონა“ საშუალოს გამოთვლისას ხშირად დამოკიდებულია კრიტიკოსის რეპუტაციაზე, მნიშვნელობაზე და სხვა სუბიექტურ ფაქტორებზე. მიუხედავად იმისა, რომ Metacritic უარს ამბობს კრიტიკოსების გავლენის გამოაშკარავებაზე, მისი გამოანგარიშება ადვილია წრფივი ალგებრის საშუალებით.

მრავალი მიმოხილვების საიტი ანიჭებს მიმოხილვას ნიშანს ხუთიდან, ათიდან, ასიდან ან კიდევ ანბანურ ნიშანს. Metacritic გარდაქმნის ასეთ ნიშნებს პროცენტულ დამოკიდებულებაში. მიმოხილვებს, რომლებსაც არ გააჩნიათ ზუსტი, არაორაზროვანი ნიშანი (მაგალითად, ნიუ-იორკ ტაიმზის მიმოხილვები), Metacritic ხელოვნურად აფასებს და ანიჭებს რელევანტურ რეიტინგს.

## რესურსები ინტერნეტში

* ოფიციალური საიტი

## სქოლიო
# Destructoid

| Destructoid |
| --- |
|  |
| საიტი | destructoid.com |
| საიტის ტიპი |
ვიდეო თამაშების ბლოგი |
| რეგისტრაცია |
არჩევითი (უფასო) |
| მფლობელი |
Enthusiast Gaming |
| გაეშვა |
16 მარტი, 2006 (2006-03-16) |
| Alexa-ს რეიტინგი |  20,234 (მარტი, 2020) |
| ამჟამინდელი სტატუსი |
მოქმედი |

**„Destructoid“** — ამერიკული საიტი, ვიდეო თამაშების ბლოგი, დაფუძნებული 2006 წელს იანერ გონსალესის მიერ. 2017 წლიდან საიტს ფლობს კანადური ციფრული მედიაკომპანია Enthusiast Gaming.

საიტი დაყოფილია 6 ძირითად სექციად: „Homepage“ (ქართ. მთავარი გვერდი), სადაც რედაქტორები აქვეყნებენ სიახლეებსა და მიმოხილვებს, „Community Blogs“ (ქართ. საზოგადოებრივი ბლოგი), „Videos section“ (ქართ. ვიდეოსექცია), რომელიც შედგება პაროდიებისა და ტრეილერებისაგან, „Chat Forums“ (ქართ. სასაუბრო ფორუმი), „Buy/Sell“ (ქართ. ყიდვა-გაყიდვა) და „Fight area“ (ქართ. საბრძოლო ზონა), სადაც მოთამაშეები თამაშობენ ერთმანეთის წინააღმდეგ.

„Destructoid“-ს მიღებული აქვს Webby Award-ის, Games Media Awards-ისა და ციფრული ხელოვნებისა და მეცნიერების საერთაშორისო აკადემიის ჯილდოების ნომინაციები.

## რესურსები ინტერნეტში

* ოფიციალური საიტი

## სქოლიო
# GamePro

| *GamePro* |
| --- |
|  |
| სპეციალიზაცია | ვიდეო თამაშების ჟურნალისტიკა |
| ენა | ინგლისური |
| პუბლიკაციის დეტალები |
| გამომცემელი | IDG |
| ქვეყანა | აშშ |
| რედაქციის მისამართი | ოკლენდი, კალიფორნია |
| პუბლიკაციის ისტორია | **პირველი ნომერი**: ჟურნალი:აპრილი, 1989 ვებსატი: 1998 **ბოლო ნომერი**: ჟურნალი:ზამთარი, 2011 ვებსაიტი: 2011 |
| გამოცემის სიხშირე | ყოველთვიური |
| ISSN | 1042-8658 |
| * ოფიციალური საიტი
 |

GamePro იყო ამერიკული მრავალპლატფორმული ვიდეო თამაშების ჟურნალი, რომელიც გამოსცემდა ონლაინ და ბეჭდვით კონტენტს და მოიცავდა ვიდეო თამაშებსა და ვიდეო თამაშების აპარატულ და პროგრამულ უზრუნველყოფას. იგი ასევე მოიცავდა სხვადასხვა სათამაშო კონსოლებს PC კომპიუტერებიდან დაწყებული მობილური თამაშებით დამთავრებული. GamePro Media საკუთრებაში შედიოდა, როგორც GamePro-ს ჟურნალი, ასევე - საიტი. GamePro Media იყო International Data Group-ის შვილობილი კომპანია.

პირველი ნომერი გამოიცა 1989 წელს. ჟურნალი აქვეყნებდა სიახლეებს, მიმოხილვებსა და პრევიუებს ვიდეო თამაშების შესახებ.გამოიცემოდა ყველთვიურად. უკანასკნელი ნომერი გამოქვეყნდა 2011 წლის ოქტომბერს.

*GamePro.com* ოფიციალურად გაეშვა 1998 წელს. იგი აქვეყნებდა ყოველდღიურ სიახლეებს, მიმოხილვებს, პრევიუებს, სკრინშოტებსა და ვიდეოებს. საიტს ასევე გააჩნდა საკუთარი ფორუმები და ბლოგები. 2010 წლის იანვარს მოხდა საიტის დიზაინის ცვლილება. GamePro.com-ს ასევე გააჩნდა საიტები გერმანიასა და საფრანგეთში.

## რესურსები ინტერნეტში

* Gamepro.com: Gamepro-ს ოფიციალური ვებსაიტი
* GameproMedia.com: ონლაინ მედია კომპლექტი დაარქივებული 2010-07-22 საიტზე Wayback Machine.
* Games.net: Gamepro Media Network-ის ვებსაიტი
* GameDownloads.com: Gamepro Media Network-ის ვებსაიტი დაარქივებული 2010-03-17 საიტზე Wayback Machine.
* Blogfaction.com: Gamepro Media Network-ის ვებსაიტი დაარქივებული 2016-04-02 საიტზე Wayback Machine.
* Gamepro API
* *Gamepro* RetroMags-ის ვიკი სტატიები

### GamePro Media-ს საერთაშორისო ვებსაიტები

* Gamepro გერმანია
* Gamestar გერმანია
* Gamepro საფრანგეთი დაარქივებული 2007-06-03 საიტზე Wayback Machine.
* Gamepro TV ესპანეთი დაარქივებული 2012-07-31 საიტზე Wayback Machine.
* Gamepro en Español დაარქივებული 2018-04-13 საიტზე Wayback Machine.
* Gamez ნიდერლანდები დაარქივებული 2002-09-13 საიტზე Library of CongressCategory:Webarchive template other archives
* Gamestar იტალია დაარქივებული 2010-02-08 საიტზე Wayback Machine.
* Gamestar უნგრეთი
* Gamestar პოლონეთი დაარქივებული 2012-08-03 საიტზე Wayback Machine.

## სქოლიო
# GameSpy

GameSpy|  |
| ტიპი |
შვილობილი კომპანია |
| დარგი |
ვიდეო თამაშების ინდუსტრია |
| დაფუძნდა |
1996 (1996) |
| დამაარსებელი |
მარკ სერფასი |
| დაიხურა |
21 თებერვალი, 2013 (2013-02-21) |
| მმართველი |
მარკ სერფასი |
| მფლობელი |
IGN Entertainment |
| სერვისის ენა |
ინგლისური |
| საიტი | ოფიციალური საიტი |

GameSpy Industries, Inc. (უფრო მეტად ცნობილი როგორც GameSpy) — კომპანია IGN Entertainment-ის ქვედანაყოფი, რომელიც მართავდა სათამაშო საიტებს და იყო ონლაინ თამაშების სერვისების მსხვილი პროვაიდერი. კომპანია ჩამოყალიბდა ვიდეო თამაშის, *Queake*-ის ფანების საიტისგან, მარკ სერფასის მიერ 1996 წელს, რომელმაც შექმნა პროგრამა - **Quake**-ის სერვერების ბრაუზერი, *QSpy*.
2004 წელს *GameSpy* გაერთიანდა IGN-ში.

2014 წლის მონაცემით, მის სერვისს იყენებდა 800-ზე მეტი თამაშების დეველოპერი და გამომცემელი. GameSpy კონცენტრირებული იყო შემდეგ პლატფორმებზე: PlayStation 2, PlayStation 3, PSP, Xbox, Xbox 360, Nintendo GameCube, Nintendo Wii, Game Boy Advance, Nintendo DS, N-Gage, PC.
2013 წლის 21 თებერვალს კომპანია ოფიციალურად დაიხურა, ხოლო 2014 აპრილს გახდა ცნობილი, რომ იმავე წლის 31 მაისს *გეიმსპაის* ყველა სათამაშო სერვერი შეწყვეტდა მუშაობას.

## რესურსები ინტერნეტში

* GameSpy

## სქოლიო
# GameTrailers

| GameTrailers |
| --- |
| საიტი | gametrailers.com |
| კომერციულობა |
კი |
| საიტის ტიპი |
შვილობილი |
| რეგისტრაცია |
თავისუფალი |
| ხელმისაწვდომი ენა |
ინგლისური |
| დამფუძნებელი |
ჯეფრი რ. გროტსი ბრენდონ ჯონსი |
| მფლობელი |
Defy Media |
| გაეშვა |
აგვისტო, 2013; 13 წლის წინ |
| Alexa-ს რეიტინგი |  8,181 აპრილი, 2015 |
| ამჟამინდელი სტატუსი |
არააქტიური |

**GameTrailers** (აბრ. GT) — ვიდეო თამაშებისადმი მიძღვნილი ვებსაიტი. GameTrailers -ზე თავსდებოდა ვიდეოები და ტრეილერები ვიდეო თამაშების შესახებ (პერსონალური თამაშები, კონსოლის თამაშები და მობილური თამაშები): კინემატოგრაფიული ვიდეოები, მიმოხილვები, წინასწარი მიმოხილვები, ინტერვიუები დეველოპერებთან, გეიმპლეის ვიდეოები და ა.შ. საიტის მომხმარებლებს, სრულიად უფასოდ და რეგისტრაციის გარეშე ჰქონდათ წვდომა საიტზე განთავსებულ ვიდეოებთან.

მომხმარებელს შესაძლებლობა ჰქონდა GameTrailers-ზე აეტვირთათ ვიდეოები, შექმნათ ბლოგები და მონაწილეობა მიეღოთ საიტის ფორუმში, შექმნათ ფრაქციები (საზოგადოებები). საიტს გააჩნდა საკუთარი ვირტუალური ვალუტა, (ინგლ. GameTrailers Points-GTP) რომლის გამომუშავება შეიძლებოდა საიტთან სხვადასხვა ურთიერთქმედებით. მისი მეშვეობით შესაძლებელი იყო როგორც ვირტუალური, ასევე რეალური საქონლის ყიდვა.

2016 წლის 9 თებერვალს Twitter-სა და Facebook-ზე GameTrailers-მა განაცხადა საიტის დახურვის შესახებ.

## ისტორია

GameTrailers დაარსებული იქნა ჯეფრი გროტსის, ბრენდონ ჯონსისა და ჯოშ სლეშერის მიერ 2003 წელს. საიტის აღმსარულებელ დირექტორად დაინიშნა ჯოშ სლეშერი. 2005 წელს საიტი შეიძინა კომპანია MTV Networks-მა.

2007 წლის 12 აგვისტოს კომპანია MTV Networks-მა მოახდინა გართობის განყოფილების რეკონსტრუქცია და საიეტები Ifilm.com და SpikeTV.com შეუერთა Spike.com-ს. ვიცე-პრეზიდენტის თანამდებობაზე დაინიშნა ჯონ სლეშერი, ჯეფრი გროტსი პროდუქციის განვითარები ვიცე-პრეზიდენტად, ხოლო ბრედ ვინტეროსი GameTrailers.com-ის გენერალურ მენეჯერად. .

2014 წლის ივნისში GameTrailers შესყიდული იქნა კმპანია Defy Media-ის მიერ. მოგვიანებით ცნობილი გახდა, რომ ძველი თანამშრომლების 2/3 დაითხოვილ იქნა სამსახურიდან.

2016 წლის 9 თებერვალს Twitter-ზე GameTrailers-მა განაცხადა საიტის დახურვის შესახებ..

## იხილეთ აგრეთვე

* GameSpot
* IGN

## რესურსები ინტერნეტში

* GameTrailers

## სქოლიო
# IGN

IGN|  |
| ტიპი |
შვილობილი კომპანია |
| დარგი |
ჟურნალისტიკა მასმედია ვიდეო თამაშების ჟურნალისტიკა |
| დაფუძნდა |
29 სექტემბერი, 1996 (1996-09-29) |
| დამაარსებელი |
ჯონათან სიმფსონი პერ შნაიდერი მეტ კასამასინა |
| სათავო ოფისი |
სან-ფრანცისკო, კალიფორნია, აშშ |
| მმართველი |
პერ შნაიდერი (გენერალური მენეჯერი) |
| მფლობელი |
Independent (1996-2005) News Corporation (2005-2013) j2 Global (2013-მიმდინარე) |
| თანამშრომელი |
400 |
| რეგისტრაცია |
უფასო IGN Prime დამფუძნებელთა კლუბი |
| საიტი | ign.com |

**IGN** (ყოფილი **Imagine Games Network**-ის აბრევიატურა) — სან-ფრანცისკოში დაფუძნებული მულტიმედიური სიახლეებისა და განხილვების საიტი, რომელიც ძირითადად ფოკუსირებას აკეთებს ვიდეო თამაშებზე. მისი კორპორაციული მშობელია **IGN Entertainment**, რომელიც ფლობს და აკონტროლებს საიტებს, როგორებიცაა GameSpy, GameStats, Rotten Tomatoes და AskMen.

IGN-ის მთავარი საიტი შეიცავს "არხებს". არსებობს პერსონალური კომპიუტერის თამაშების, Wii-ის, Nintendo DS-ის, Xbox 360-ის, PlayStation 2-ის, PlayStation 3-ის, PSP-ის, Xbox Live-ის, ვაილესის, Retro-სა და iPhone-ის თამაშების არხები. გარდა თამაშებისა, გვხვდება ფილმების, მუსიკის, ტექნოლოგიის, კომიქსების, წიგნების, სპორტის, ტელევიზიისა და სხვა არხები.

## რესურსები ინტერნეტში

* ოფიციალური საიტი
* IGN ავსტრალია დაარქივებული 2014-12-10 საიტზე Wayback Machine.
* IGN დიდი ბრიტანეთი დაარქივებული 2008-12-02 საიტზე Wayback Machine.
* IGN-ის არხი YouTube-ზე

## სქოლიო
# PC Gamer

*PC Gamer*-ის ლოგო, რომელიც გამოიყენება ორივე ვერსიისთვის.
PC Gamer — ყოველთვიური ჟურნალი დაარსებული 1993 წელს ქალაქ ბათში, გაერთიანებული სამეფოში, რომელსაც გამოსცემს კომპანია Future plc. იგი, ძირითადად, ორიენტირებული არის პერსონალურ კომპიუტერულ თამაშებზე. ჟურნალი მოიცავს სიახლეებს ვიდეო თამაშების ინდუსტრიიდან, PC თამაშების პრევიუებსა და მიმოხილვებს, ასევე აპარატულ უზრუნველყოფასთან, მოდებთან და კლასიკურ თამაშებთან დაკავშირებულ თემებს

ჟურნალის აქვს რამდენიმე რეგიონული გამოცემა, ესენია: მალაიზიური, რუსული, ესპანური და შვედური, რომლებსაც, მეტნაკლებად გააჩნიათ საკუთარი მასალები. აშშ-სა და ბრიტანეთის გამოცემები არის ყველაზე მეტად გაყიდვადი ჟურნალები თავიანთ ქვეყნებში.

## გამოცემები

არსებობს ჟურნალის ორი ძირითადი გამოცემა: ბრიტანული (*PC Gamer UK*) და ამერიკული (*PC Gamer US*). ორივე ვერსია გამოიცემა კომპანია Future plc-ის მიერ. ბრიტანული ვერსია დაარსდა 1993 წლის ნოემბერს, ხოლო მისი დაძმობილებული ამერიკული ვერსია - 1994 წლის ივნისს.

არსებობს რამდენიმე რეგიონული გამოცემა, რომლებიც იყენებს ამ ორი ძირითადი გამოცემების მასალებს, მაგალითად, რუსეთი და მალაიზია, რომლებიც იყენებენ ბრიტანული ვერსიის მასალებს, ხოლო შვედური ფესვებს იღებს ამერიკული ვერსიიდან, თუმცა იგი იქცა დამოუკიდებელ ჟურნალად, გამომდინარე იქიდან, რომ შვედეთში PC თამაშები უფრო პოპულარულია ვიდრე კონსოლის თამაშები, რამაც განაპირობა, ის რომ აღნიშნულ ვერსიას გაჩნია საკუთარი მასალები. რაც შეეხება ავსტრალიურ გამოცემას, იგი დაარსდა 1998 წლის აგვისტოს და გამოიცემოდა Conspiracy Publishing-ის მიერ, თუმცა 2004 წლის შუა პერიოდში ჟურნალმა შწყვიტა არსებობა. ასევე არსებობს ესპანური ვერსია სახელწოდებით *"PC Juegos y Jugadores"*.

ორივე ამერიკული და ბრიტანული ჟურნალები გამოიცემა წელიწადში 13-ჯერ (დეკემბრის თვეში ორჯერ).

## მიმოხილვის სისტემა

*PC Gamer*-ი მიმოხილვა იწერება ჟურნალის რედაქტორებისა და თვისუფალი მკითხველების მიერ და განისაზღვრება პროცენტული შკალით. აშშ-ის გამოცემაში, დღემდე, არცერთ თამაშს არ მიუღია 98%-ზე მეტი შეფასება. (*Sid Meier's Alpha Centauri*, *Half-Life 2* და*Crysis*), მაშინ როდესაც ბრიტანულ გამოცემას არასდროს, არცერთი თამაშისთვის არ მიუნიჭებია 96%-ზე მეტი. (*Kerbal Space Program*, *Civilization II*, *Half-Life*, *Half-Life 2*, *Minecraft*, *Spelunky* და *Quake II*

ბრიტანულ ვერსიაში რიცხობრივად ყველაზე დაბალი შეფასება 2% მიიღო თამაშმა *Big Brother 1*, ამას მოჰყვა გაგრძელება *Big Brother 2*, რომელმაც ასევე მიიღო დაბალი შეფასება. 225 ნომერში, 2013 წლის აგვისტოს მიმოხილველებმა ვიედო თამაშ *Leisure Suit Larry: Magna Cum Laude*-ის დაუწერეს 3%. აშშ-ის გამოცემაში ყველაზე დაბალი შეფასება დაფიქსირდა 4%, რომელიც მიიღო *Mad Dog McCree*.

## რესურსები ინტერნეტში

ოფიციალური ვებსაიტი

## სქოლიო
# PC PowerPlay

| *PC PowerPlay* |
| --- |
|  |
| მოკლე სათაური | *PCPP* |
| სპეციალიზაცია | ვიდეო თამაშების ჟურნალისტიკა |
| ენა | ინგლისური |
| პუბლიკაციის დეტალები |
| გამომცემელი | Next Media Pty Ltd |
| ქვეყანა | ავსტრალია |
| პუბლიკაციის ისტორია | **ცირკულაცია**: 14, 527 **პირველი ნომერი**: მაისი, 1996 |
| გამოცემის სიხშირე | 13-ჯერ წეილიწადში |
| ISSN | 1326-5644 |
| * ოფიციალური საიტი
 |

PC PowerPlay (შემოკლებით PCPP) — ავსტრალიური ჟურნალი, რომელიც ორიენტირებული არის მხოლოდ PC თამაშებზე. იგი ასევე ხელმისაწვდომი არის ახალ ზელანდიაში. დაარსდა 1996 წელს. აქვეყნბს სიახლეებს, მიმოხილვებსა და პრევიუებს Microsoft Windows-ის პლატფორმაზე გამოსული თამაშების შესახებ. იგი ასევე მიმოიხილავს კომპიუტერის აპრატულ უზრუნველყოფას. ჟურნალს გამოცემს Next Media Pty Limited. PC PowerPlay-ის მომხმარებელთა სრული რაოდენოაბა დაახლოებით 91,000 აღწევს.

ჟურნალს თან მოჰყვება DVD დისკი, რომელზეც განთავსებული არის დემო თამაშები, ტრეილერები, პატჩები, მოდიფიკაციები, სურათები და ა.შ.

## რესურსები ინტერნეტში

* ოფიციალური საიტი
* PCPP's Online Forum

## სქოლიო
# Shacknews

| Shacknews |
| --- |
|  ოფიციალური ლოგო |
| საიტი | ოფიციალური საიტი |
| კომერციულობა |
კი |
| საიტის ტიპი |
ვიდეო თამაშების ჟურნალისტიკა |
| რეგისტრაცია |
არჩევითი |
| ხელმისაწვდომი ენა |
ინგლისური |
| დამფუძნებელი |
სტივ გიბსონი მაარტენ გოლდსტეინი |
| მფლობელი |
Gamerhub |
| გაეშვა |
1996 |
| Alexa-ს რეიტინგი |  36,555 (თებერვალი, 2016) |

Sacknews — ვიდეო თამაშების ვებსაიტი, რომელიც აქვეყნებს მიმოხილვებს, პრევიუებს, რეცენზიებსა და სიახლეებს ვიდეო თამაშების შესახებ. საიტს ასევე გააჩნია ვებფორუმი. დაარსდა 1996 წელს სტივ გიბსონისა და მაარტენ გოლდსტეინის მიერ. თავდაპირველად, *Quakeholio*-ის სახელწოდებით აქვეყნებდა სიახლეებს ვიდეო თამაშ *Quake*-ის შესახებ. (შემუშავებული Id Software-ს მიერ) თუმცა გარკვეული ხნის შემდეგ, საიტმა მოიცვა სხვა თამაშებიც, შიცვალა სახელი და დაერქვა *Shacknews*. 10 წლიან მფლობელობაში ყოფნის შემდეგ, საიტი მიჰყიდეს კომპანია GameFly-ს, ხოლო ხუთი წლის შემდეგ, 2014 წლის იანვარს *Sacknews* შეისყიდა Gamehub Contetnt Network-მა.

## რესურსები ინტერნეტში

* Shacknews site
* GameFly

## სქოლიო
# Eurogamer

|  |
| --- |
|  |
| საიტი | eurogamer.net |
| კომერციულობა |
კი |
| საიტის ტიპი |
ვიდეო თამაშების ჟურნალისტიკა |
| რეგისტრაცია |
არჩევითი (უფასო) |
| ხელმისაწვდომი ენა |
მრავალენოვანი |
| მფლობელი |
Gamer Network |
| რედაქტორი |
ოლი უელში |
| გაეშვა |
სექტემბერი, 1999; 16 წლის წინ |
| Alexa-ს რეიტინგი |  3,897 (ივლისი, 2015)  |
| ამჟამინდელი სტატუსი |
აქტიური |

Eurogamer — ვიდეო თამაშებისადმი მიძღვნილი ვებსაიტი, რომელიც აქვეყნებს: სიახლეებს, მიმოხილვებს, პრევიუებს, რეცენზიებსა და ა.შ. საიტს მართავს Eurogamer Network Ltd. განთავსებული ბრაიტონში. დაარსდა 1999 წელს ძმები რუპერტ და ნიკ ლოუმენების მიერ. დღესდღეობით, ევროპაში Eurogamer წარმოადგენს ერთ-ერთ ყველაზე გავლენიან ინტერნეტ გამოცემას ვიდეო თამაშების თემაზე. ევროგეიმერზე დაყრდნობით, 2011 წლის ნოემბრის მონაცემით საიტის მომხმარებელთა რაოდენობამ 5.7 მილიონს მიაღწია. )

2006 წლის თებერვალს საიტმა გაუშვა საკუთარი ტელეარხი - Eurogamer TV. თუმცა გარკვეული ხნის შემდეგ, იგი გადაკეთებული იქნა რუბრიკად — Eurogamer.net Videos.

2014 წლიდან საიტის რედაქტორია ოლი უელსი, რომელმაც შეცვალა ტომ ბრემუელი. ბრემუელი იყო საიტის ყველაზე სტაჟიანი თანამშრომელი. ბრემუელმა ჯერ კიდევ 2000 წელს გამოაქვეყნა თავისი პირველი სტატია. (2014 წელს დატოვა რედაქცია). საიტის რედაქციის შემადგენლობაში შედიან PC Gamer, GamesTM, Edge, Rock, Paper, Shotgun-ის ყოფილი თანამშრომლები.

## ქვედანაყოფები

2007 წელს ეუროგეიმერმა გაუშვა საიტის პირველი არაინგლისურენოვანი ვერსია სახელწოდებით Eurogamer Germany - გერმანულ ენაზე, რასაც მოჰყვა შემდეგი ვერსიები: ფრანგული (მაისი, 2008), ნიდერლანდური. (ივნისი, 2007), პორტუგალიური (აგვისტო, 2008), ესპანური და იტალიური (ოქტომბერი, 2008 წელი), რუმინული (მაისი, 2009), დანიური (ივნისი, 2009), ბელგიური (აგვისტო,2008) და შვედური (აპრილი, 2010). 2011 წელს ჰოლანდიური და ბელგიური ვერსიები გაერთიანდნენ სახელწოდებით Benelux. რუმინული გამოცემა დაიხურა 2011 წელს. პირველ არაევროპულ გამოცემად იქცა ბრაზილიური ვერსია გახსნილი 2012 წელს სახელწოდებით Brasilgamer, ასევე შეიქმნა ამერიკული - *USgamer*, რომელიც არის მრავალფორმატიანი სათამაშო ვებსაიტი.

მას ჰყავს დაძმობილებული საიტი GamesIndustry.biz. იგი აშუქებს გლობალურ საკითხებს ვიდეო თამაშების ინდუსტრიის შესახებ.

## ჯილდოები

Games Media Awards-ის ცერემონიზე ეუროგეიმერმა მიღო ჯილდოები საუკეთესო სათამაშო საიტის კატეგორიებში - სიახლეები და მიმოხილვები. იგივე ჯილდოები ერგო 2008 წლისა და 2011 წლის ცერემონიებზე. რედაქტორის მოადგილეს ტომ ბრემუელს გადაეცა ჯილდო „საუკეთესო ავტორი სპეციალიზებული ციფრულ გამოცემებზე". რუპერტ ლოუმენი 2003 წლის Sussex Business Awards-ზე დასახელებული იქნა „წლის ბიზნესმენად“. სიახლეების რედაქტორმა უესლი ინ-პულს ერგო "საუკეთესო სიახლეების მწერლის" წოდება.

## რესურსები ინტერნეტში

* ოფიციალური საიტი დაარქივებული 2006-11-29 საიტზე Wayback Machine.
* GamesIndustry.biz

## სქოლიო
# Rock, Paper, Shotgun

| Rock, Paper, Shotgun |
| --- |
|  ძველი ლოგო |
| საიტი | ოფიციალური საიტი |
| სლოგანი | *PC გეიმინგი 1873 წლიდან* |
| კომერციულობა |
კი |
| საიტის ტიპი |
ვიდეო თამაშების ბლოგი |
| რეგისტრაცია |
არჩევეითი, საჭიროა კომენტირებისთვის |
| ხელმისაწვდომი ენა |
ინგლისური |
| დამფუძნებელი |
კირონ ჯილენი, ალეკ მირი, ჯიმ როსინოლი, ჯონ უოლკერი |
| გაეშვა |
13 ივლისი, 2007 (2007-07-13) |
| Alexa-ს რეიტინგი |  2,679 (ივლისი, 2018) |
| ამჟამინდელი სტატუსი |
აქტიური |

**„Rock, Paper, Shotgun“** (ქართ. ქვა, ქაღალდი, თოფი) — ვიდეო თამაშების ბლოგი, რომელიც აქვეყნებს სიახლეებს, მიმოხილვებს, რევიუებს, ინტერვიუებსა და ანალიტიკურ სტატიებს. იგი, ძირითადად, მოიცავს პერსონალურ კომპიუტერულ თამაშებს. მისი ავტორები არის ალეკ მირი, ჯიმ როსინოლი, ჯონ უოლკერი და წარსულში კირენ გილენი და კუინტინ სმითი. დაარსდა 2007 წლის 13 ნოემბერს, ხოლო 2010 წელს გახდა „Eurogamer“-ის პარტნიორი ვებსაიტი.

„Rock, Paper, Shotgun“ არის საკმაოდ ავტორიტეტული საიტი ვიდეო თამაშების ჟურნალისტიკაში, რომლის რესურსებსაც იყენებენ სხვადასხვა საიტები თუ წყაროები..

## ისტორია

ბრიტანული საიტი „Rock, Paper, Shotgun“ გაეშვა 2007 წლის 13 ივლისს კირონ ჯილენის, ალეკ მირის, ჯიმ როსინოლისა და ჯონ უოლკერის მიერ. 2010 წელს გილენმა დატოვა საიტი და მის ნაცვლად მოვიდა კუინტინ სმითი. დამფუძნებლების გარდა, ვებსაიტი შედგება 10 კაციანი არამუდმივი თანამშრომლებისგან..

2010 წლის 1 ივნისს ვებსაიტმა „Eurogamer“-თან ხელი მოაწერა პარტნიორობის ხელშეკრულებას. ამ პერიოდში „Rock, Paper, Shotgun“ ითვლებოდა ერთ-ერთ ყველაზე პოპულარულ საიტად, რომელსაც გააჩნდა ნახევარი მილიონი სტუმარი ყოველთვირურად..

2010 წლის აგვისტოში „Rock, Paper, Shotgun“ შეიყვანეს 6 საუკეთესო ვიდეო თამაშების ბლოგებს სიაში და გადაეცა „Games Media Award“-ის ჯილდო.

## ავტორები

დღესდრეობით საიტს ჰყავს 8 ძირითად ავტორი:

* ალეკ მირი — ვიდეო თამაშების ჟურნალისტი, რომელიც ადრე მუშაობდა გაზეთ „The Independent“-ში.
* ჯიმ როსინოლი — ვიდეო თამაშების ჟურნალისტი და ავტორი.
* ადამ სმითი — ვიდეო თამაშების ჟურნალისტი, შემოუერთდა 2011 წელს.
* გრეჰემ სმითი — ვიდეო თამაშების ჟურნალისტი და „PC Gamer“-ის ყოფილი რედაქტორი. შემოუერთდა 2014 წელს.
* ჯონ ულკერი — ვიდეო თამაშების ჟურნალისტი. მანამდე მუშაობდა სხვადასხვა გამოცემებში, მათ შორის „PC Gamer“-ში, „Edge“-სა და „Official Xbox Magazine“-ში..
* ელის ო'კონორი — ვიდეო თამაშების ჟურნალისტი. შემოუერთდა 2014 წელს.
* ფილიპა უორი — ვიდეო თამაშების ჟურნალისტი. შემოუერთდა 2014 წელს.
* ემილი გერა — ვიდეო თამაშების ჟურნალისტი. შემოუერთდა 2015 წელს.

## რესურსები ინტერნეტში

* ოფიციალური საიტი

## სქოლიო